ڈُنٛگہٕ

ڈُنٛگہٕ  یا ہاؤس بوٹ یا صِرِف ناو چھ اَکھ ناو یُس بنیٲدی طور پٲٹھؠ روزنچ خأطرٕ اِستِمال کرنہٕ خٲطرٕ ڈیزائن یا ترمیم چھ آمت کرنہٕ۔

کشیٖر ہِنٚد ہاؤس بوٹ

کشیٖر مَنٛز چھِ ڈُنٛگہٕ عموٗمَن چھِ رُکِتھ آسان، عام طور پٲٹھؠ ڈل سَر تہٕ نِگیٖن جھیٖل کٮ۪ن بٹھؠن پؠٹھ چھِ لبنہٕ یِوان۔ تتہِ ٲسہِ کینٛہہ ہاؤس بوٹ 1900 کِس شُروٗعاتس مَنٛز بناونہٕ آمٕتؠ تہٕ چھِ وُنہِ تہِ سیاحن کِرایہِ پؠٹھ دِنہٕ یِوان۔ یِم ڈُنٛگہٕ چھِ لٔکرِ سۭتہِ بناونہٕ یِوان تہٕ یِمن چھِ عموٗمَن لٔکرِ ہِنٛز پیچیدٕ پٲٹھہِ کھنِتھ پینلِنٛگ آسان تِم چھِ مُختٔلِف سائزٕکؠ، کینٛہَن مَنٛز چھِ لِوِنٛگ روٗم تہٕ کِچن علاوٕ ترٛےٚ بیڈ روم آسان۔

تأریخ
ییٚلِہ کٔشیٖرِ مَنٛز ڈوٗگٕرؠ راج اوس، ڈوگرہ مہاراجن کٔر وادی مَنٛز مکانن ہِنٛز تعمیٖر محدوٗد، مگر انگریزو کٔر ڈلَس پؠٹھ بناونہٕ یِنہٕ واجیٚنہِ شانٛدار ہاوُس بوٹہٕ تیار  کٔرِتھ اَتھ اصوٗلَس نِش بچے۔ ہاؤس بوٹَن چھُ یِتھ پٲٹھؠ حوالہٕ دِنہٕ آمُت، "پرٛٮ۪تھ کانٛہہ چھُ انگلینڈُک اَکھ لۄکُٹ ٹُکرٕ ڈالَس پؠٹھ ترٛان ("each one a little piece of England afloat on Dal.")۔

ہِنٛدُستان چہِ آزٲدی پتہٕ چھِ کأشِر ہأنٚزو لوٗکو یِم ہاوُس بوٹ بنٲوِمٕتہِ ، مِلكِیت تہٕ برقرار تھٲوِمٕتہِ ، تہٕ کرِکھ بازرٕ خٲطرٕ چیٖز پٲدٕ ، ییٚمہِ سۭتہِ تِم پننہِ روزی ہُنٛد مرکز چھِ کران۔

 حَوالہٕ